ร้านเทียนซ้งเป็ดย่างตั้งอยู่ที่ถนนดินสอ ซึ่งเป็นถนนที่มีร้านอาหารเก่าแก่แถมอร่อยเหาะตั้งอยู่เยอะมากกกกกก ร้านอยู่ข้างๆศาลาว่าการกทม.ค่ะ เดินเลยมนต์นมสดมานิดนึง จะเห็นร้านห้องแถวยุคเก่า แขวนเป็ดเรียงรายไว้หน้าตู้ค่ะ ข้างๆมีตู้ติ่มซำ น้ำเต้าหู้ด้วย อู้หูครบเลยงานนี้

ภายในร้านมีโต๊ะเยอะอยู่ค่ะ เป็นโต๊ะกลมแสตนเลสนั่งได้ประมาณ 3-4 คนค่ะ เดินเข้ามาปุ๊บจะมีพนักงานเดินเข้ามารับออเดอร์เลย เมนูอยู่ตรงกำแพงแล้ว ทั้งเมนูเป็ดต่างๆ ข้าวหน้าเป็ดเอย บะหมี่เป็ดเอย นอกจากนั้นยังมีเมนูอื่นๆเช่น ข้าวผัดอเมริกัน หรือติ่มซำต่างๆก็สั่งได้ค่ะ

รอแป๊บเดียวอาหารที่สั่งก็มาทันใจม๊ากกก กุ๊กไก่สั่งข้าวหน้าเป็ด(40 บาท)มาหนึ่งจาน เป็ดย่างหั่นเป็นชิ้น โปะลงบนข้าวสวยร้อนๆ ราดน้ำมาทั่วจาน บนโต๊ะมีน้ำจิ้มถ้วยใหญ่วางไว้อยู่แล้ว อาหารมาขนาดนี้แล้ว อย่ารอช้าเลยค่ะ จัดการมันนนน!

ถามถึงรสชาติ อื้อหือออ อร่อยสมกับเป็นร้านเก่าแก่จริงๆค่ะ เป็ดย่างมาเนื้อนุ่ม หนังกรอบ น้ำพะโล้ก็อร่อย ไม่หวานเกินไปด้วยค่ะ ทานกับข้าวสวยร้อนๆนี่ฟินสุดๆเลยค่าาา ทานไปได้ครึ่งจาน นึกขึ้นได้ว่าลืมราดน้ำจิ้ม! แหะ อร่อยเพลินไปหน่อย พอราดน้ำจิ้มแล้วก็ยังอร่อยเหมือนเดิมค่ะ สุดท้ายก็เกลี้ยงจานเหมือนเคย

สรุป เป็ดอร่อยยยมากกกค่ะ ร้านหาง่าย บรรยากาศสบายๆ ไม่ต้องมีพิธีรีตองอะไรมาก ราคาถูกด้วยค่ะ ให้เยอะอีกต่างหาก การบริการก็รวดเร็ว ทั้งเสิร์ฟอาหาร คิดเงิน ชอบมากกค่ะ สัญญาว่าจะมาบ่อยๆแน่นอนค่ะ????????